Anunţ juridic important

|

52008PC0173

Propunere de regulament al Consiliului de impunere a unei taxe antidumping definitive asupra importurilor de cumarină originară din Republica Populară Chineză, în urma unei reexaminări, în temeiul expirării măsurilor, în conformitate cu articolul 11 alineatul (2) din Regulamentul (CE) nr. 384/96 al Consiliului, extinsă la India, Thailanda, Indonezia şi Malaezia  /* COM/2008/0173 final */

	[pic] | COMISIA COMUNITĂŢILOR EUROPENE |Bruxelles, 4.4.2008COM(2008)173 finalPropunere deREGULAMENT AL CONSILIULUIde impunere a unei taxe antidumping definitive asupra importurilor de cumarină originară din Republica Populară Chineză, în urma unei reexaminări, în temeiul expirării măsurilor, în conformitate cu articolul 11 alineatul (2) din Regulamentul (CE) nr. 384/96 al Consiliului, extinsă la India, Thailanda, Indonezia şi Malaezia(prezentată de Comisie)EXPUNERE DE MOTIVECONTEXTUL PROPUNERII |110 | Motivele și obiectivele propunerii Prezenta propunere se referă la aplicarea Regulamentului (CE) nr. 384/96 al Consiliului din 22 decembrie 1995 privind protecția împotriva importurilor în condiţii de dumping, din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005 (denumit în continuare „regulamentul de bază”), în cazul importurilor de cumarină originară din Republica Populară Chineză. |120 | Context general Prezenta propunere se înscrie în contextul punerii în aplicare a regulamentului de bază și reprezintă rezultatul unei anchete care s-a desfășurat în conformitate cu cerințele de fond şi de procedură prevăzute în regulamentul de bază. |130 | Dispozițiile în vigoare în domeniul propunerii Regulamentul (CE) nr. 600/96 al Consiliului din 25 martie 1996 de instituire a taxei antidumping definitive pentru importurile de cumarină originară din Republica Populară Chineză. Regulamentul (CE) nr. 769/2002 al Consiliului din 7 mai 2002 de instituire a taxei antidumping definitive pentru importurile de cumarină originară din Republica Populară Chineză. Regulamentul (CE) nr. 2272/2004 al Consiliului din 22 decembrie 2004 de extindere a taxei antidumping definitive instituită prin Regulamentul (CE) nr. 769/2002 pentru importurile de cumarină originară din Republica Populară Chineză la importurile de cumarină expediată din India sau din Thailanda, indiferent că a fost sau nu declarată originară din aceste țări Regulamentul (CE) nr. 2005/3 al Consiliului din 3 ianuarie 2005 de extindere a taxei antidumping definitive instituită prin Regulamentul (CE) nr. 769/2002 pentru importurile de cumarină originară din Republica Populară Chineză la importurile de cumarină expediată din India sau din Thailanda, indiferent că a fost sau nu declarată originară din aceste țări Regulamentul (CE) nr. 1650/2006 al Consiliului din 7 noiembrie 2006 de extindere a taxei antidumping definitive instituită prin Regulamentul (CE) nr. 769/2002 pentru importurile de cumarină originară din Republica Populară Chineză la importurile de cumarină expediată din Indonezia sau din Malaezia, indiferent că a fost sau nu declarată originară din Indonezia sau Malaezia. |141 | Coerența cu alte politici și obiective ale Uniunii Nu este cazul. |CONSULTAREA PăRţILOR INTERESATE şI EVALUAREA IMPACTULUI |Consultarea părților interesate |211 | Părțile interesate vizate de procedură au avut ocazia de a-și apăra interesele în timpul anchetei, în conformitate cu dispozițiile regulamentului de bază. |212 |Obținerea și utilizarea expertizei |229 | Nu a fost nevoie de expertiză externă. |230 | Evaluarea impactului Prezenta propunere este rezultatul punerii în aplicare a regulamentului de bază. Regulamentul de bază nu prevede o evaluare generală a impactului, dar conține o listă completă de condiții care trebuie evaluate. |ELEMENTELE JURIDICE ALE PROPUNERII |305 | Sinteza acțiunii propuse În conformitate cu articolul 11 alineatul (2) din regulamentul de bază, la 8 mai 2007 s-a iniţiat o reexaminare în temeiul expirării măsurilor antidumping în vigoare din 1996, aplicate importurilor de cumarină originară din Republica Populară Chineză. Examinarea a confirmat posibilitatea continuării sau reapariţiei manifestărilor de dumping şi a prejudiciilor, iar prin prezenta se propune menţinerea la acelaşi nivel a măsurilor antidumping pentru importul de cumarină. Statele membre au fost consultate în cadrul Comitetului antidumping din 12 martie 2008 şi 24 dintre ele au fost în favoarea propunerii. Se propune, prin urmare, adoptarea de către Consiliu a propunerii de regulament anexate, care ar trebui să fie publicată în Jurnalul Oficial al Uniunii Europene cel târziu până la 7 mai 2008. |310 | Temei juridic Regulamentul (CE) nr. 384/96 al Consiliului din 22 decembrie 1995 privind protecția împotriva importurilor în condiţii de dumping din partea țărilor care nu sunt membre ale Comunității Europene, astfel cum a fost modificat ultima dată prin Regulamentul (CE) nr. 2117/2005 al Consiliului din 21 decembrie 2005. |329 | Principiul subsidiarității Propunerea intră în domeniul de competență exclusivă a Comunității. În consecinţă, principiul subsidiarității nu se aplică. |Principiul proporționalității Propunerea este conformă cu principiul proporţionalităţii din următorul motiv: |331 | tipul acțiunii este descris în regulamentul de bază și nu permite luarea de decizii la nivel național. |332 |Alegerea instrumentelor |341 | Instrumentele propuse: regulament. |342 | Alte mijloace nu ar fi adecvate, din următorul motiv: alte mijloace nu ar fi adecvate, deoarece regulamentul de bază nu prevede opțiuni alternative. |IMPLICAţII BUGETARE |409 | Propunerea nu are nicio implicație asupra bugetului comunitar. |E-2742 | (Expunere de motive validată – 2 742 caractere – conform standardului DGT.) |Propunere deREGULAMENT AL CONSILIULUIde impunere a unei taxe antidumping definitive asupra importurilor de cumarină originară din Republica Populară Chineză, în urma unei reexaminări, în temeiul expirării măsurilor, în conformitate cu articolul 11 alineatul (2) din Regulamentul (CE) nr. 384/96 al Consiliului, extinsă la India, Thailanda, Indonezia şi MalaeziaCONSILIUL UNIUNII EUROPENE,având în vedere Regulamentul (CE) nr. 384/96 al Consiliului din 22 decembrie 1995 privind protecția împotriva importurilor în condiţii de dumping din partea țărilor care nu sunt membre ale Comunității Europene[1], în special articolele 9, 11 alineatul (2), 8 și 13,având în vedere propunerea Comisiei prezentată după consultarea Comitetului consultativ,întrucât:A. PROCEDURA1. Măsurile în vigoare1.  Consiliul, prin Regulamentul (CE) nr. 769/2002[2], a impus o taxă antidumping definitivă de 3 479 EUR pe tonă la importurile de cumarină originară din Republica Populară Chineză, extinsă la importurile expediate din India şi Thailanda prin Regulamentul (CE) nr. 2272/2004 al Consiliului[3], şi la importurile expediate din Indonezia şi Malaezia prin Regulamentul (CE) nr. 1650/2006 al Consiliului[4].2.  Printr-o decizie[5] din data de 3 ianuarie 2005, Comisia a acceptat un angajament oferit de un producător indian cu privire la examinarea pretinsei eludări a măsurilor antidumping prin importul de cumarină expediată din India sau Thailanda.2. Cererea de reexaminare3.  Cererea a fost înaintată la 8 februarie 2007 de Consiliul European al Industriei Chimice (CEFIC) („solicitantul”) în numele unicului producător din Comunitate, care reprezintă ansamblul producției comunitare de cumarină.4.  Solicitanţii au invocat şi au produs suficiente elemente de probă prima facie care să ateste că: (a) există probabilitatea continuării sau reapariţiei manifestărilor de dumping şi de prejudiciere a industriei comunitare, şi (b) importurile produsului în cauză din Republica Populară Chineză au continuat să pătrundă pe piaţa comunitară în cantităţi semnificative şi la preţuri de dumping.5.  S-a pretins, de asemenea, că volumele și prețurile produselor importate în cauză au continuat să aibă, printre alte consecințe, un impact negativ asupra nivelului prețurilor practicate de industria comunitară, având drept rezultat importante efecte negative asupra situației financiare a industriei comunitare și asupra ocupării forței de muncă în industria comunitară.6.  Mai mult, solicitantul a atras atenția asupra faptului că în timpul perioadei de impunere a măsurilor, exportatorii/producătorii produsului în cauză din Republica Populară Chineză au subminat măsurile existente folosind practici de eludare, care au fost contracarate prin extinderea măsurilor în conformitate cu Regulamentul (CE) nr. 2272/2004 al Consiliului și Regulamentul (CE) nr. 1650/2006 al Consiliului.3. Inițierea7.  Concluzionând, după consultarea comitetului consultativ, că existau suficiente elemente justificative pentru a motiva reexaminarea măsurilor care urmează să expire, Comisia a deschis o anchetă în conformitate cu articolul 11 alineatul (2) din regulamentul de bază, publicând în acest scop un aviz în Jurnalul Oficial al Comunității Europene[6] .4. Perioada anchetei8.  Ancheta privind probabilitatea continuării sau reapariției dumpingului și a prejudiciului a cuprins perioada de la 1 aprilie 2006 la 31 martie 2007 (denumită în continuare „perioada anchetei de reexaminare” sau PAR). Examinarea tendinţelor semnificative pentru evaluarea continuării sau reapariției prejudiciului a inclus perioada cuprinsă între 1 ianuarie 2003 şi sfârşitul PAR (denumită în continuare „perioada supusă examinării”).5. Părțile vizate de anchetă9.  Comisia a informat oficial producătorul comunitar reclamant, producătorii exportatori din RPC și reprezentanții acestora, autoritățile chineze, precum și importatorii, utilizatorii și asociațiile cunoscute a fi interesate de deschiderea reexaminării. Comisia a trimis chestionare producătorilor exportatori, unui producător din India [țara analogă, astfel cum se menţionează în considerentul (23)], unicului producător comunitar, importatorilor şi utilizatorilor cunoscuţi, precum și părților care s-au făcut cunoscute în termenul stabilit în avizul de deschidere.Eșantionarea exportatorilor/producătorilor din Republica Populară Chineză10.  Ținând cont de numărul mare de producători exportatori implicaţi în această anchetă, în avizul de inițiere s-a propus să se recurgă la eșantionare, în conformitate cu articolul 17 din regulamentul de bază. Pentru a decide dacă este cu adevărat necesar să se procedeze prin eșantionare și, după caz, să se selecteze eșantionul, toți producătorii exportatori au fost invitați să se facă cunoscuți și să furnizeze, astfel cum se arată în avizul de deschidere, informații de bază despre activitățile lor legate de cumarină în perioada anchetei. Două societăţi din Republica Populară Chineză au răspuns la chestionarul de eşantionare, dar numai una singură dintre ele şi-a manifestat dorinţa de a coopera şi a răspuns la chestionarul cu privire la dumping, şi anume:11.  Nanjing Jingqiao Perfumery/China Tuhsu Flavours & Fragrances Imp. & Exp. Corp.12.  Producătorul comunitar şi alţi patru importatori/utilizatori au răspuns chestionarelor. În ceea ce priveşte ţara analogă, producătorul indian contactat de serviciile Comisiei a refuzat să coopereze.6. Verificarea informațiilor primite13.  Comisia a căutat și a verificat toate informațiile considerate necesare în vederea determinării probabilității continuării sau reapariției dumpingului și a prejudiciului și în vederea stabilirii interesului Comunității. De asemenea, Comisia a oferit părților direct interesate posibilitatea de a își face cunoscut punctul de vedere în scris și de a cere să fie audiate.14.  S-au efectuat verificări la sediile următoarelor societăți:producătorul comunitar:-  Rhodia Organics, (Lyon) Franțaimportatori/utilizatori:-  Henkel KGaA, (Krefeld) Germania.B. PRODUSUL ÎN CAUZĂ ȘI PRODUSUL SIMILAR1. Produsul în cauză15.  Produsul în cauză este același cu cel din ancheta inițială, anume cumarina, o pudră cristalină, albicioasă, cu un miros caracteristic de fân proaspăt cosit. Aceasta este folosită, în principal ca aromă chimică și ca fixativ în prepararea compușilor parfumați, astfel de compuși fiind folosiţi la producerea de detergenți, cosmetice și parfumuri fine.16.  Cumarina, care a fost inițial un produs natural obținut din boabe de tonka, este în prezent fabricată sintetic. Aceasta poate fi produsă în urma unui proces de sinteză pe bază de fenol pentru a obține aldehidă salicilică (reacția lui Perkin) sau prin sinteză pe bază de ortocrezol (reacția lui Raschig). Principala caracteristică fizică a cumarinei este puritatea acesteia, indicată prin punctul său de topire. Cumarina de calitate normală comercializată în Comunitatea europeană are un punct de topire care variază între 68 °C și 70 °C, ceea ce corespunde unui grad de puritate de 99 %.17.  Produsul este încadrat la codul NC ex 2932 21 00.2. Produsul similar18.  După cum s-a procedat și în ancheta inițială, s-a constatat că cumarina produsă și vândută de industria comunitară pe piața Comunităţii prezintă efectiv aceleaşi caracteristici fizice şi are aceleaşi utilizări şi est, în consecinţă, considerată produs similar în sensul articolului 1 alineatul (4) din regulamentul de bază.C. PROBABILITATEA CONTINUĂRII SAU REAPARIȚIEI DUMPINGULUI1. Aspecte generale19.  În conformitate cu articolul 11 alineatul (2) din regulamentul de bază, s-a examinat dacă există sau nu manifestări de dumping și, dacă expirarea măsurilor riscă sau nu să atragă după sine continuarea sau reapariţia dumpingului.20.  În conformitate cu articolul 11 alineatul (9) din regulamentul de bază, a fost utilizată aceeași metodologie ca cea utilizată în cadrul anchetei inițiale. Deoarece o reexaminare în temeiul expirării măsurilor nu prevede nicio examinare a modificării împrejurărilor, nu s-a reanalizat dacă producătorii corespund statutului de societate care funcționează în condițiile economiei de piață („MET”).21.  Datele statistice au arătat că aproximativ 214 tone au fost importate în UE, provenind din toate sursele, din care circa 137 de tone erau originare din China, reprezentând în jur de 20% din consumul UE.2. Eşantionarea (exportatori) şi cooperarea22.  Se reaminteşte că, în cursul examinării precedente, ale cărei rezultate au fost publicate în mai 2002, nu s-a înregistrat nicio cooperare din partea producătorilor exportatori chinezi şi niciunuia din aceştia nu i s-a acordat statutul de societate care funcţionează în condiţiile economiei de piaţă (MET sau IT).23.  S-au trimis formulare de eşantionare către 21 de potenţiali producători exportatori din RPC dar numai două societăţi au răspuns, din care doar una a cooperat la anchetă completând răspunsul la chestionar; în consecinţă, eşantionarea nu a fost garantată. Acest unic răspuns a acoperit aproximativ 5 % din importurile chineze în PAR. În materie de capacitate acest cooperator deţine în jur de 17 % din totalul capacităţii chineze.24.  Ţinând seama de nivelul foarte scăzut al cooperării şi de gradul de reprezentativitate limitat al unei societăţi pentru piaţa şi producţia chineză, s-a stabilit că nu se pot obţine informaţii din partea producătorilor exportatori cu privire la importurile produsului în cauză către Comunitate, pe durata PAR. În aceste condiţii, şi în conformitate cu articolul 18 din regulamentul de bază, Comisia a recurs la utilizarea informaţiilor disponibile, şi anume datele codului CN. Cu toate acestea, informaţiile din unicul răspuns la chestionar au fost utilizate pentru a efectua o verificare încrucişată a rezultatelor bazate pe datele disponibile, în conformitate cu articolul 18.25.  S-a stabilit că datele cuprinse în codul CN au fost cele mai fiabile date concrete disponibile pentru majoritatea aspectelor acestei anchete. Datele TARIC şi cele colectate în conformitate cu articolul 14 alineatul (6) din regulamentul de bază au confirmat exactitudinea cifrelor din codul CN.26.  În cazurile în care au fost confirmate, informaţiile privind preţurile de export comunicate de producătorii cooperanţi şi obţinute din statisticile privind exporturile din China aflate la dispoziţia Comisiei (care au inclus şi alte produse pe lângă cel în cauză) au fost folosite în completare.3. Țară analoagă27.  Cumarina este o aromă produsă doar în câteva ţări de pe glob şi, în consecinţă, alegerea unei ţări analoge a fost extrem de limitată. Potrivit informaţiilor disponibile în cadrul anchetei, singurele ţări producătoare pe perioada examinării (PAR) au fost Franţa, China şi India. Statele Unite au făcut parte dintr-o anchetă anterioară dar societatea respectivă şi-a încetat producţia între timp. India a fost sugerată în avizul de iniţiere dar niciun producător indian nu a acceptat să coopereze.28.  În lumina acestor constatări, valoarea normală a trebuit să fie stabilită „pe oricare altă bază raţională”, în conformitate cu articolul 2 alineatul (7) litera (a) din regulamentul de bază. Datele furnizate de industria comunitară au fost considerate drept raţionale pentru scopul urmărit.4. Manifestări de dumping în perioada desfășurării anchetei29.  Din motivele prezentate la considerentul (23), marjele de dumping au fost calculate cu ajutorul datelor referitoare la codul CN, care au fost supuse unei verificări încrucişate cu informaţiile primite de la singurul producător chinez cooperant. Preţurile de export ale importurilor din China au fost ajustate, pentru a se asigura că acestea se situau pe o bază comparabilă cu valoarea normală. Aceste ajustări au permis efectuarea calculelor pe baza condiţiilor franco fabrică, iar diferenţa dintre preţul de export şi valoarea normală a fost exprimată sub formă de procentaj din preţul de export CIF. Pe această bază marja de dumping a fost de aproximativ 45 % pe durata PAR.5. Comparaţii de preţuri30.  În cazul în care măsurile ar deveni caduce, este clar că exportatorii chinezi ar fi foarte interesaţi să vândă cantităţi importante pe piaţa foarte vastă a Uniunii Europene. Această concluzie se bazează pe următoarele informaţii, obţinute pe perioada anchetei:i) preţurile interne chineze corespunzătoare PAR au fost cu aproximativ 25 % mai mici decât cele de pe piaţa UE;ii) producătorii chinezi vând majoritatea producţiei lor la export deoarece piaţa internă nu este suficient de mare pentru a absorbi întreaga lor producţie şi deoarece preţurile de pe piaţa internă sunt similare celor realizabile pe pieţele unor ţări terţe;iii) preţurile de pe piaţa comunitară au fost mai ridicate decât preţurile de export stabilite de producătorii exportatori chinezi pentru ţări terţe, ceea ce ar însemna că manifestările de dumping sunt prezente şi pe pieţele ţărilor terţe şi că ar exista motive suficiente pentru ca producătorii din Republica Populară Chineză să îşi redirijeze exporturile către CE.6. Capacităţi şi stocuri neutilizate în RPC31.  În ancheta anterioară, încheiată în mai 2002, s-a stabilit că există o disponibilitate enormă de capacitate de producţie neutilizată în China (între 50 % şi 60 % din capacitatea de producţie). Din cauza nivelului scăzut de cooperare al producătorilor exportatori chinezi, foarte puţine informaţii privind capacităţile şi stocurile inutilizate curente din RPC au fost puse la dispoziţia anchetei.32.  În orice caz, potrivit răspunsului acestuia la chestionar, unicul cooperant dispunea de o capacitate neutilizată considerabilă. Acest producător avea un stoc de aproximativ 500 de tone la sfârşitul PAR, ceea ce reprezenta mai mult de 70 % din piaţa UE în perioada anchetei. Dacă ţinem cont de faptul că acest producător reprezintă doar 15-20 % din capacitatea de producţie chineză, este probabil ca stocuri chiar mai importante să fie disponibile pentru a pătrunde pe piaţa UE, în cazul în care măsurile ar fi abrogate.7. Capacitatea de absorbţie probabilă a pieţelor ţărilor terţe sau a pieţei interne din RPC33.  Ţinând cont de comparaţiile de preţuri de mai sus şi de existenţa capacităţilor şi stocurilor neutilizate, nu se poate considera că producţia chineză va ci absorbită de pieţele ţărilor terţe şi de piaţa internă chineză. Aceasta datorită faptului că pe pieţele ţărilor terţe consumul a rămas relativ stabil în ultimii zece ani şi se preconizează că va rămâne stabil şi în viitor. În baza acestor considerente, există probabilitatea clară ca producătorii chinezi să fie nevoiţi să continue exportul către CE. Aceasta se datorează faptului că piaţa UE este una din cele mai atractive din lume, având în vedere amploarea sa şi preţurile relativ mari ce pot fi atinse. În cazul în care măsurile vor fi abrogate, este clar că volume şi mai mari de importuri în condiţii de dumping vor fi redirijate către piaţa UE.8. Practici de eludare34.  După cum se menţionează în considerentul (1), măsurile reexaminate au fost extinse asupra Indiei, Thailandei, Malaeziei şi Indoneziei ca urmare a unei anchete cu privire la eludare. Aceasta indică interesul sporit al producătorilor chinezi de a pătrunde pe piaţa comunitară şi motivaţia lor de a reuşi, în pofida măsurilor antidumping în vigoare. Prin urmare, existenţa unor practici de eludare vine în sprijinul concluziei potrivit căreia există posibilitatea ca un nivel şi mai ridicat de importuri în condiţii de dumping să revină pe piaţa comunitară în cazul abrogării măsurilor.9. Concluzie privind probabilitatea continuării și/sau reapariției dumpingului35.  În baza celor de mai sus, se concluzionează că există probabilitatea continuării dumpingului în cazul abrogării măsurilor.DEFINIȚIA INDUSTRIEI COMUNITARE36.  Societatea reprezentată de către reclamant era unicul producător de cumarină din Comunitate în perioada anchetei. În consecință, acest producător comunitar este considerat ca reprezentând industria comunitară în sensul articolului 4 alineatul (1) și articolului 5 alineatul (4) din regulamentul de bază.ANALIZA SITUAȚIEI PE PIAȚA COMUNITĂȚII1. Consumul comunitar[7]37.  Produsul supus examinării constituie o parte a unui singur cod CN. Pentru a stabili volumul de produse din cadrul acestui cod CN care nu reprezintă produsul vizat, serviciile Comisiei au comparat datele CN cu alte surse statistice disponibile, după cum se menţionează în considerentul (23). Această comparaţie a demonstrat că aproape 100 % din produsele importate sub acest cod reprezentau de fapt produsul în cauză.38.  Consumul comunitar a fost stabilit, aşadar, prin adiţionarea datelor complete din codul CN referitoare la importurile în Comunitatea europeană, la volumele de vânzări din industria comunitară pe piaţa comunitară, conform celor menţionate în răspunsul la chestionar.39.  În ansamblu, consumul real de cumarină a scăzut cu 8 % în timpul perioadei anchetei de reexaminare, cu o scădere până în 2005 şi o creştere ulterioară. În prezent nivelele de consum par să se fi stabilizat.40.  Consumul comunitar a evoluat după cum urmează:Tabelul 12003 | 2004 | 2005 | 2006 | PAR |Consumul comunitar (indice 2003=100) | 100 | 91,4 | 82,4 | 90 | 92,3 |2. Importuri care provin din țara în cauză(a) Volumul și cota de piață41.  După cum se explică în considerentul (36), codul CN 2932 21 00 a fost utilizat ca sursă pentru importul produsului în cauză către Comunitate.42.  Cu privire la importurile din China, trebuie să se acorde atenţie practicilor de eludare dovedite, care au dus la extinderea măsurilor la importurile de cumarină din India, Thailanda, Indonezia şi Malaezia. Ca o consecinţă a măsurilor adoptate împotriva eludării, importurile originare din RPC precum şi cele originare din RPC dar expediate din alte ţări, au scăzut în timpul perioadei supuse examinării. În timp ce importurile originare din China rămân semnificative, această scădere a arătat că măsurile împotriva eludării au fost eficiente.43.  După cum se explică în considerentul (38), consumul real a scăzut în perioada luată în considerare. Importurile din China au diminuat şi mai mult, în proporţie cu consumul, ducând la o pierdere a cotei de piaţă în Comunitate, în avantajul industriei comunitare. Volumul de importuri din ţări terţe către Comunitate a rămas la acelaşi nivel în timpul perioadei supuse examinării.Tabelul 22003 | 2004 | 2005 | 2006 | PAR |Volumul importurilor în condiţii de dumping (indice 2003 = 100) | 100 | 99.4 | 49,7 | 47 | 50,1 |Volumul importurilor din țări terțe | 100 | 78 | 74,7 | 65,5 | 66,6 |Variaţia cotei de piață a importurilor în condiţii de dumping | 30% - 40% | 40% - 50% | 20% - 30% | 10% - 20% | 20% - 30% |(b) Preţuri44.  De-a lungul perioadei examinate, preţurile medii CIF pentru cumarina importată din China au fost în mod constant cu mult inferioare celor practicate în industria comunitară.3. Situația economică din industria comunitară(a) Producția45.  Industria comunitară a trebuit să reducă volumul de producţie a produsului în cauză cu 20 % între 2003 şi PAR. Aceasta se datorează faptului că, începând cu 2003, volumul vânzărilor din industria comunitară a scăzut, ca o consecinţă a practicilor de eludare. Mai mult, volumul vânzărilor din industria comunitară a scăzut şi la exportul către ţări terţe, dat fiind că şi pe pieţele din ţările terţe aceasta a fost confruntată cu presiunea exporturilor chinezeşti la preţuri scăzute.(b) Capacitatea și utilizarea capacității46.  După cum s-a explicat în considerentele (36) până la (39), vânzările produsului în cauză de către industria comunitară pe piaţa comunităţii au fost relativ stabile de-a lungul perioadei supuse examinării. Cu toate acestea, în aceeaşi perioadă, volumul exporturilor industriei comunitare către ţările terţe a scăzut considerabil. În aceste condiţii, pentru a optimiza nivelul de utilizare a capacităţii, industria comunitară a trebuit să reducă capacitatea sa de producţie. Cu toate acestea, utilizarea capacităţii a rămas la un nivel relativ scăzut.Tabelul 32003 | 2004 | 2005 | 2006 | PAR |Producția | 100 | 63,4 | 66,3 | 70,3 | 75,4 |Capacitatea de producție | 100 | 63,5 | 63,5 | 63,5 | 63,5 |Rata de utilizare a capacității | 100 | 99,8 | 104,4 | 110,8 | 118,8 |(c)Vânzările în Comunitate47.  Volumul vânzărilor industriei comunitare pe piaţa Comunităţii a crescut cu 36 % în perioada examinată. Această evoluţie a fost posibilă datorită extinderii pentru o nouă perioadă de 5 ani a măsurilor şi datorită eliminării efective a practicilor de eludare. În consecinţă şi potrivit celor explicate în considerentul (41), volumul importurilor din China a scăzut în aceeaşi perioadă de timp. Importurile din India, unica altă ţară terţă cunoscută ca producătoare de cumarină, s-au limitat la cele prevăzute de angajamente.(d) Stocuri48.  Nivelul stocurilor industriei comunitare a scăzut în timpul perioadei supuse examinării.(e) Cote de piață49.  Industria comunitară a câştigat cote de piaţă în timpul perioadei supuse examinării. După cum s-a explicat în considerentele (41) şi (42), eficacitatea măsurilor în vigoare a permis industriei comunitare să redobândească cote de piaţă. Creşterea cu 22 % a cotelor de piaţă, în timpul perioadei supuse examinării, este legată în mod clar de eliminarea practicilor de eludare.(f) Preţuri50.  Preţurile de vânzare medii nete pentru cumarină pe piaţa CE au scăzut cu 10 % în 2004 în comparaţie cu preţurile anului 2003. După 2004, preţurile s-au redresat treptat, dar nu au atins niciodată nivelul celor din 2003 în PAR. O redresare completă a preţurilor nu a fost atinsă până acum, aşa cum ar fi fost de aşteptat.51.  Situaţia preţurilor reflectă presiunea importantă exercitată de importurile din China. De-a lungul perioadei examinate, preţurile medii CIF pentru importurile din China au fost în mod constant cu mult inferioare celor practicate în industria comunitară. În condiţiile în care măsurile sunt în vigoare, în timpul PAR, cumarina originară din China a fost vândută la preţuri similare cu cele ale industriei comunitare. Până aici preţurile exporturilor din China au acţionat ca un plafon, forţând industria comunitară să-şi alinieze preţurile în mod corespunzător. Drept consecinţă, industria comunitară este grav afectată şi acuză un nivel scăzut de rentabilitate.52.  În scopul de a determina continuarea scăderii preţului pentru cumarina originară din China, preţurile franco fabrică practicate de industria comunitară în tranzacţiile cu diverşi clienţi au fost comparate cu preţurile CIF pentru importul comunitar de frontieră cu ajutorul datelor din codul CN, după cum s-a explicat în considerentul (23). Comparaţia a arătat că, în timp ce preţurile se apropiau de preţul neprejudiciabil stabilit pentru industria comunitară, importurile nu au dus la scăderea preţurilor practicate de industria comunitară.Tabelul 42003 | 2004 | 2005 | 2006 | PAR |Stocurile | 100 | 50,3 | 31 | 20,9 | 3,7 |Cota de piață a industriei comunitare | 100 | 98 | 136,5 | 149,3 | 148 |Prețurile | 100 | 90,4 | 93,7 | 96,6 | 97,3 |(g) Rentabilitatea53.  Rentabilitatea vânzărilor produsului în cauză către diverşi clienţi din comunitate pare a fi uşor pozitivă în cursul PAR. Aceasta a rămas negativă începând cu 2004, cu o lejeră ameliorare începând cu 2006. Acest nivel scăzut de rentabilitate se datorează în parte preţurilor de vânzare reduse, după cum se menţionează în considerentele (49) şi (50), Combinate cu o creştere a costurilor, în special în ceea ce priveşte preţul materiilor prime. Îmbunătăţirea productivităţii ar putea compensa doar parţial impactul negativ al acestor elemente asupra rentabilităţii. În general rentabilitatea a fost cu mult inferioară rentabilităţii normale pentru întreaga perioadă luată în considerare.(h) Fluxul de lichidități și capacitatea de a mobiliza capital54.  Evoluţia fluxului de lichidităţi generat de industria comunitară în legătură cu vânzările produsului în cauză pe piaţa UE reflectă evoluţia rentabilităţii. Se cuvine să notăm că, deşi fluxul de lichidităţi a fost scăzut, valorile acestuia au rămas pozitive de-a lungul perioadei supuse examinării.55.  Ancheta a stabilit că industria comunitară nu întâmpină nicio dificultate în mobilizarea de capital şi că cheltuielile de capital au fost foarte limitate în perioada supusă examinării. Cu toate acestea, capacitatea de a mobiliza capital nu poate fi considerată drept un indicator semnificativ pentru această anchetă, deoarece industria comunitară constituie un grup vast, în care producţia de cumarină reprezintă doar o mică parte din producţia sa totală. Capacitatea de a mobiliza capital este strâns legată de performanţa globală a grupului, mai degrabă decât de performanţa individuală a produsului în cauză.(i) Ocuparea forței de muncă, productivitatea și salariile56.  Ocuparea forţei de muncă de către industria comunitară a scăzut în perioada supusă examinării, mai ales începând cu anul 2004. Această scădere este legată de reorganizarea procesului de producţie a cumarinei întreprinsă de industria comunitară. Productivitatea industriei comunitare măsurată în termeni de volum de producţie pe persoană angajată a crescut semnificativ în perioada supusă anchetei.57.  Costul salariilor în ansamblu a scăzut, ca o consecinţă directă a reorganizării descrise în considerentul (55). Salariul mediu pe angajat a rămas la acelaşi nivel în timpul perioadei examinate.Tabelul 52003 | 2004 | 2005 | 2006 | PAR |Angajați | 100 | 86 | 61 | 57 | 57 |Salarii | 100 | 89,6 | 65,5 | 63,4 | 63,4 |Productivitate | 100 | 76,4 | 111,8 | 129,4 | 135,3 |(j) Investiții și randamentul investițiilor58.  În timpul perioadei supuse examinării, investiţiile au atins nivelul lor maxim în 2004, iar de atunci acestea au început să scadă. În condiţiile actuale ale pieţei, industria comunitară este mai preocupată de menţinerea echipamentelor de producţie existente decât de extinderea capacităţii de producţie.59.  Din această perspectivă, randamentul investiţiilor, exprimat sub forma relaţiei dintre profilul net al industriei comunitare şi valoarea contabilă a activelor fixe, reflectă tendinţa rentabilităţii, după cum se explică în considerentul (52).(k) Creșterea60.  După cum se menţionează cu începere de la considerentul (36), volumul de vânzări al industriei comunitare pe piaţa UE a crescut considerabil, permiţând industriei comunitare să recupereze o cotă de piaţă semnificativă.(1) Amploarea marjei de dumping61.  Analiza privind amploarea dumpingului trebuie să ia în considerare faptul că există măsuri în vigoare pentru eliminarea dumpingului prejudiciabil. Totuşi, dat fiind volumul de importuri în perioada anchetei de reexaminare, combinat cu un nivel semnificativ de dumping constatat [a se vedea considerentul (28)], impactul acestuia asupra situaţiei industriei comunitare nu poate fi considerat drept neglijabil.(m) Redresarea de pe urma efectelor dumpingului anterior62.  Ar trebui să se ţină seama, de asemenea, de faptul că industria comunitară nu ar fi putut să se redreseze de pe urma dumpingului anterior după impunerea măsurilor antidumping în 2002, din cauza practicilor de eludare împotriva cărora s-au luat măsuri doar în 2004 şi 2006. Înainte de impunerea de către Consiliu a măsurilor împotriva eludării destinate Indiei, Thailandei, Indoneziei şi Malaeziei, şi de acceptarea angajamentului de către Comisie în 2005, nivelul importurilor din cele patru ţări de mai sus era considerabil şi a împiedicat redresarea industriei comunitare de pe urma efectelor dumpingului.4. Concluzie privind situația pieței comunitare63.  Impunerea măsurilor antidumping asupra importurilor de cumarină originară din RPC şi extinderea măsurilor la ţările unde s-au constatat eludări, a avut un impact pozitiv asupra industriei comunitare, permiţându-i acesteia să se redreseze parţial dintr-o situaţie economică dificilă. Eforturile continue depuse de industria comunitară în materie de reducere a costurilor şi de creştere a productivităţii pe angajat au reuşit doar să contrabalanseze creşterea preţurilor materiilor prime şi scăderea preţurilor de vânzare pe piaţa comunitară.64.  Practicile de eludare ale producătorilor chinezi, descrise în considerentul (33), întăresc convingerea că producătorii exportatori chinezi sunt deosebit de interesaţi de pătrunderea pe piaţa comunitară.65.  Având în vedere analiza de mai sus, situaţia industriei comunitare continuă să fie precară, deşi măsurile au fost utile pentru limitarea efectelor prejudiciabile ale dumpingului. Cu toate acestea, este foarte posibil ca orice creştere a importurilor în condiţii de dumping să agraveze situaţia şi să anihileze toate eforturile depuse de către industria comunitară, care, după toate probabilităţile, ar fi nevoită să îşi înceteze producţia de cumarină.F. PROBABILITATEA REAPARIŢIEI PREJUDICIULUI1. Probabilitatea reapariției prejudiciului66.  În ceea ce privește efectul probabil al expirării măsurilor în vigoare asupra industriei comunitare, următorii factori au fost examinați, ținând seama de elementele rezumate la considerentele (28) până la (34).67.  Ca o consecinţă a măsurilor în vigoare, industria comunitară şi-a sporit volumul vânzărilor pe piaţa comunitară. Din statistici reiese clar că cota de piaţă a industriei comunitare a crescut în mod considerabil, pe o piaţă unde consumul a scăzut cu 8 % în perioada supusă examinării. Cu toate acestea, industria comunitară a continuat să sufere din cauza scăderii preţurilor.68.  După cum s-a menţionat mei sus în considerentul (38), în timp ce consumul a scăzut cu 8 %, previziunile consumului mondial de cumarină, deşi afectate în oarecare măsură de tendinţele la modă, nu indică schimbări majore. În lipsa unor măsuri, există semne clare că volumuri semnificative de importuri din China vor continua să se efectueze în condiţii de dumping. Mai mult, marea capacitate de producţie excedentară din China indică probabilitatea semnificativă ca volumurile importurilor către Comunitate să crească, dacă măsurile sunt abrogate.69.  Extinderea măsurilor ca o consecinţă a procedurilor antieludare a fost deosebit de eficientă pentru stoparea practicilor de eludare cu privire la produsul în cauză, originar din RPC dar expediat din India, Thailanda, Indonezia şi Malaezia. Este probabil că producătorii exportatori chinezi să continue să aplice o politică de preţuri agresivă în cadrul Comunităţii, cu scopul de a compensa pierderile de cotă de piaţă suferite odată cu încetarea eludării.70.  După cum s-a concluzionat mai sus în considerentul (29), ancheta a stabilit că abrogarea măsurilor ar constitui un stimulent clar pentru exportatorii chinezi de a dirija un volum masiv de exporturi către Comunitate. Acest fapt ar permite exportatorilor chinezi să îşi folosească o parte din capacitatea de producţie excedentară.71.  Probabilitatea acestei evoluţii este întărită şi de faptul că preţurile în Comunitate sunt mai mari decât preţurile exporturilor chinezeşti către alte ţări terţe. Acest lucru ar încuraja cu siguranţă creşterea activităţii producătorilor chinezi pe piaţa comunitară.72.  Creşterea importurilor la preţuri scăzute, care ar fi consecinţa probabilă a abrogării măsurilor, ar avea, după toate probabilităţile, şi efecte negative semnificative asupra industriei comunitare. În astfel de circumstanţe, industria comunitară ar trebui, fie să urmărească scăderea preţurilor pentru a menţine cota de piaţă, fie să menţină preţurile de vânzare la nivelul actual şi, în schimb, să piardă clienţi şi eventual vânzări. În primul caz, industria comunitară ar trebui să funcţioneze în pierdere, iar în al doilea caz, pierderea de vânzări în sine ar duce în final la costuri mărite urmate de pierderi.73.  În consecinţă, ancheta a revelat că, dacă importurile ar creşte aşa cum se estimează că s-ar întâmpla în cazul abrogării măsurilor, este foarte probabil ca prejudiciul să reapară, în detrimentul unei industrii comunitare aflate deja într-o situaţie dificilă. Pe scurt, nu ar mai fi viabil pentru industria comunitară să continue producţia de cumarină.G. INTERESUL COMUNITĂȚII1. Introducere74.  În conformitate cu articolul 21 din regulamentul de bază, Comisia a examinat dacă prelungirea măsurilor antidumping în vigoare este contrară sau nu interesului Comunității în ansamblul său. Determinarea interesului Comunității se bazează pe o evaluare a tuturor intereselor implicate, adică a celor ale industriei comunitare, ale importatorilor/comercianţilor și ale utilizatorilor de cumarină. Pentru evaluarea impactului probabil al menținerii sau abrogării măsurilor, Comisia a invitat toate părțile interesate menţionate mai sus să-i furnizeze informații.75.  Pe această bază, s-a examinat dacă, în pofida concluziilor privind probabilitatea de continuare a dumpingului şi de reapariţie a prejudiciului, există motive imperioase pentru a concluziona că menținerea în vigoare a măsurilor în acest caz particular nu este în interesul Comunității.2. Interesul industriei comunitare76.  În mod clar, ar fi în interesul unicului producător comunitar să poată continua producţia de cumarină.77.  Se estimează, de asemenea, că, în cazul abrogării măsurilor antidumping, este probabil ca manifestările de dumping să continue şi să se multiplice, ducând la o deteriorare continuă a industriei comunitare, şi în final, după toate probabilităţile, la dispariţia acesteia.78.  În general, se poate trage concluzia că menţinerea măsurilor ar fi în interesul industriei comunitare.3. Interesele importatorilor și ale utilizatorilor79.  Au fost contactaţi 13 importatori şi 10 utilizatori industriali cărora le-au fost adresate chestionare. Serviciile Comisiei au primit patru răspunsuri din partea societăţilor care au acceptat să coopereze.80.  Din cele patru răspunsuri, un importator şi-a exprimat opoziţia faţă de măsuri, dat fiind faptul că era în primul rând interesat de preţ, atunci când căuta furnizori pentru produsul în cauză. Această societate a făcut, totuşi, şi afirmaţia că impactul costului cumarinei asupra costului total de producţie este foarte limitat.81.  Deşi produsul în cauză este utilizat şi în alte industrii, în care, în destul de multe cazuri nu poate fi înlocuit, importanţa sa în compoziţia produsului finit este foarte limitată în termeni de cantitate şi preţ, reprezentând, în majoritatea cazurilor, mai puţin de 1 %. Impactul taxei asupra utilizatorului precum şi asupra consumatorului final este, aşadar, foarte limitat.82.  Anumiţi utilizatori au afirmat că preferă cu predilecţie cumarina originară din Comunitate, datorită avantajelor sale calitative. Aceşti utilizatori ar fi puternic afectaţi dacă industria comunitară şi-ar înceta producţia, ca o consecinţă a abrogării măsurilor.83.  În cadrul examinării interesului comunitar,trebuie luată în considerare, în special, necesitatea eliminării efectelor de denaturare a relaţiilor comerciale produse de un dumping prejudiciabil şi a reinstaurării unei concurențe reale. În acest scop, ar trebui subliniat că piaţa mondială a cumarinei este foarte concentrată, cuprinzând doar câţiva producători, din care cei mai importanţi se găsesc în China şi în Comunitate. Din această perspectivă, salvgardarea mai multor surse de aprovizionare (inclusiv industria comunitară) trebuie considerată ca fiind importantă. Mai mult, trebuie reamintit că scopul măsurilor antidumping nu este de a restricţiona aprovizionarea de la sursele exterioare Comunităţii, şi că cumarina originară din China poate fi importată în continuare în Comunitate în cantităţi suficiente.84.  Consideraţiile de mai sus, privite din perspectiva nivelului scăzut de cooperare, confirmă faptul că importatorii şi consumatorii nu au avut de suportat niciun efect negativ important asupra situaţiei lor economice, ca urmare a măsurilor în vigoare. Mai mult, ancheta nu a dovedit că astfel de efecte negative ar fi agravate dacă măsurile ar fi prelungite.4. Concluzie privind interesul Comunității85.  Luând în considerare toți factorii de mai sus, se concluzionează că nu există motive serioase potrivit cărora menținerea măsurilor ar fi împotriva interesului Comunităţii.H. MĂSURI ANTIDUMPING86.  Toate părțile au fost informate cu privire la datele și considerentele esențiale în baza cărora se intenționează recomandarea menținerii măsurilor existente. Părților li s-a acordat, de asemenea, un termen pentru a-și prezenta observațiile în urma prezentei comunicări.87.  Din cele de mai sus rezultă că este necesar să rămână în vigoare măsurile antidumping actuale pentru importurile de cumarină originară din Republica Populară Chineză.88.  După cum s-a subliniat în considerentul (1), taxele antidumping în vigoare, aplicate importului din RPC a produsului în cauză, au fost extinse pentru a acoperi, în plus, importurile de cumarină expediate din India, Thailanda, Indonezia şi Malaezia, fie că sunt sau nu declarate ca fiind originare din India, Thailanda, Indonezia şi Malaezia. Taxele antidumping, care trebuie menţinute asupra produsului în cauză, vor continua să fie extinse la importurile de cumarină expediate din India, Thailanda, Indonezia şi Malaezia, fie că sunt sau nu declarate ca fiind originare din India, Thailanda, Indonezia şi Malaezia. Producătorul exportator indian menţionat în considerentul (2), care a fost scutit de aceste măsuri pe baza angajamentului acceptat de către Comisie, va fi în continuare scutit şi de aceste măsuri, astfel cum prevede prezentul regulament, în aceleaşi condiţii.ADOPTĂ PREZENTUL REGULAMENT:Articolul 11. Se instituie o taxă antidumping definitivă pentru importurile de cumarină încadrată la codul ex 2932 21 00 (cod TARIC 2932 21 00 19), originară din Republica Populară Chineză.2. Nivelul taxei este fixat la 3 479 EUR pe tonă.3. Taxa antidumping definitivă de 3 479 EUR pe tonă, aplicabilă la importurile originare din China, se extinde la exporturile aceluiaşi produs menţionat la alineatul 1, expediat din India, Thailanda, Indonezia şi Malaezia, fie că este declarat sau nu ca fiind originar din India, Thailanda, Indonezia şi Malaezia (codurile TARIC 2932 21 00 11, 2932 21 00 15 şi 2932 21 00 16).Articolul 2Sub rezerva unor dispoziții contrare, se aplică dispozițiile în vigoare în materie de taxe vamale.Articolul 3Prezentul regulament intră în vigoare în ziua următoare datei publicării în Jurnalul Oficial al Uniunii Europene.Articolul 4În caz de deteriorare a mărfurilor înainte de punerea în liberă circulație și, în consecință, atunci când prețul plătit efectiv sau care urmează să fie plătit se calculează proporțional în vederea stabilirii valorii în vamă, în conformitate cu articolul 145 din Regulamentul (CEE) nr. 2454/93, valoarea taxei antidumping, calculată pe baza valorii stabilite mai sus, se reduce în mod proporțional cu prețul plătit efectiv sau care urmează să fie plătit.Prezentul regulament este obligatoriu în toate elementele sale și este direct aplicabil în toate statele membre.Adoptat la Bruxelles,Pentru ConsiliuPreședintele[…] [1] JO L 56, 6.3.1996, p. 1. Regulament, modificat ultima dată prin Regulamentul (CE) nr. 2117/2005 (JO L 340, 23.12.2005, p. 17).[2] JO L 123, 9.5.2002, p. 1. Regulament, modificat prin Regulamentul (CE) nr. 1854/2003 (JO L 272, 23.10.2003, p. 1).[3] JO L 396, 31.12.2004, p.18[4] JO L 311, 10.11.2006, p.1[5] JO L 1, 4.1.2005, p.15[6] JO C 103, 8.5.2007, p. 15.[7] Din motive de confidenţialitate, dat fiind că un singur producător comunitar reprezintă industria Comunităţii; cifrele avansate de prezentul regulament vor fi indicative sau prezentate cu aproximaţie.


title: Propunere de regulament al Consiliului de modificare a Regulamentului (CE, Euratom) nr. 1150/2000 al Consiliului privind punerea în aplicare a Deciziei 2000/597/CE, Euratom referitoare la sistemul de resurse proprii ale Comunităţilor

text:
Anunţ juridic important

|

52008PC0223

	[pic] | COMISIA COMUNITĂŢILOR EUROPENE |Bruxelles, 29.4.2008COM(2008) 223 final2008/0089 (CNS)Propunere deREGULAMENT AL CONSILIULUIde modificare a Regulamentului (CE, Euratom) nr. 1150/2000 al Consiliului privind punerea în aplicare a Deciziei 2000/597/CE, Euratom referitoare la sistemul de resurse proprii ale Comunităţilor(prezentată de Comisie)EXPUNERE DE MOTIVEScopul prezentei propuneri este de actualiza normele financiare în conformitate cu noua Decizie 2007/436/CE, Euratom a Consiliului din 7 iunie 2007 privind sistemul de resurse proprii al Comunităţilor Europene (denumită în continuare „decizia privind resursele proprii 2007”)[1]. De asemenea, propunerea ţine seama de evoluţia legislaţiei comunitare de la ultimele modificări introduse de Regulamentul (CE, Euratom) nr. 2028/2004 al Consiliului[2].Modificările propuse de Comisie sunt rezumate în continuare:1. DISPOZIţII CARE URMEAZă Să FIE MODIFICATE CA REZULTAT AL DECIZIEI 2007/436/CE, EURATOMa. Eliminarea distincţiei dintre taxe agricole şi taxe de importCa urmare a punerii în aplicare, în legislaţia UE, a acordurilor încheiate în timpul rundei Uruguay, nu mai există nicio diferenţă semnificativă între taxe agricole şi taxe vamale. În consecinţă, distincţia între aceste taxe a fost eliminată din decizia privind resursele proprii 2007 şi ar trebui să se procedeze, în acelaşi mod, în ceea ce priveşte Regulamentul nr. 1150/2000.b. Includerea reducerilor brute acordate Ţărilor de Jos şi Suediei în ceea ce priveşte contribuţiile anuale, bazate pe VNB, ale acestora pentru perioada 2007 - 2013Conform deciziei privind resursele proprii 2007, Ţările de Jos şi Suedia vor beneficia de o reducere brută a contribuţiilor anuale bazate pe VNB pentru perioada 2007 – 2013. Decizia privind resursele proprii 2007 precizează cuantumul acestei reduceri (care trebuie adaptată la preţurile curente) şi indică faptul că această reducere este acordată doar după calcularea corecţiei în favoarea Regatului Unit. Această reducere urmează să fie finanţată de toate statele membre prin intermediul doisprezecimilor lunare.Cotele care revin Ţărilor de Jos şi Suediei în ceea ce priveşte finanţarea corecţiei britanice nu vor fi diminuate prin această reducere, deoarece vor fi acordate doar după calcularea corecţiei britanice şi a finanţării acesteia.Propunerea stabileşte procedura şi calendarul de finanţare a reducerii brute. Precum în cazul corecţiei britanice, reducerea va fi acordată Ţărilor de Jos şi Suediei prin intermediul unor doisprezecimi lunare. De asemenea, solicitarea pentru plata aconturilor din doisprezecimile lunare în primul trimestru al anului, efectuată în funcţie de nevoile specifice ale FEGA şi de situaţia trezoreriei Comunităţii, se va aplica sumelor solicitate de la statele membre pentru reducerea brută în favoarea Ţărilor de Jos şi a Suediei. Prin urmare, articolul 6 alineatul (3) şi articolul 10 alineatul (3) ar trebui adaptate în consecinţă.De asemenea, este necesar să se stabilească în Regulamentul nr. 1150/2000 că, odată ce s-a încheiat exerciţiul bugetar respectiv, finanţarea sumelor brute nu va fi modificată atunci când intervin schimbări ale valorilor VNB-urilor exerciţiilor financiare, în temeiul articolului 2 alineatul (2) din Regulamentul nr. 1287/2003. Aceasta înseamnă că finanţarea reducerilor brute acordate Ţărilor de Jos şi Suediei nu va fi revizuită de fiecare dată când sunt disponibile date actualizate privind resursa VNB. Există deja o clauză similară în legătură cu ajustarea calculată pentru neparticiparea unor state membre la acţiuni sau politici specifice ale Uniunii.2. MODIFICăRI TEHNICE NELEGATE DE DECIZIA PRIVIND RESURSELE PROPRII 2007A. Referinţe PNB/VNBÎncepând cu anul 2002, a fost utilizat, ca referinţă pentru resursa complementară, VNB în loc de PNB. Prin urmare, referirile la PNB ar trebui înlocuite cu referiri la VNB.În acest context, ar trebui menţionate următoarele aspecte:- Calculul soldurilor TVA-ului şi VNB-ului pentru unele state membre ar putea să se refere la anii dinainte de 2002. În acea perioadă, referinţa pentru resursa complementară era PNB. Deoarece PNB şi VNB sunt doi indicatori macroeconomici diferiţi, se va preciza la articolul 10 care indicator este aplicabil până în anul 2002 şi după această dată.- Regulamentul nr. 2028/2004 a abrogat articolul 10 alineatul (5) din Regulamentul nr. 1150/2000 referitor la ajustările contribuţiilor financiare din PNB (achitate de Spania, Portugalia şi Grecia pentru o perioadă de timp limitată după aderare). Cu toate acestea, alte referiri la contribuţii financiare din PNB au rămas neschimbate la articolul 5 şi la articolul 10 alineatul (6). Deoarece aceste resurse nu mai există, referinţele respective ar trebui abrogate.Mai mult, referirile la Directiva 89/130 (în legătură cu PNB) ar trebui completate, după caz, cu referiri corespunzătoare la Regulamentul nr. 1287/2003 (în legătură cu VNB).b. Anticiparea unor doisprezecimi lunare pe baza nevoilor specifice ale FEGA şi a situaţiei trezoreriei ComunităţiiArticolul 10 alineatul (3) paragraful al doilea, în forma actuală, din Regulamentul nr. 1150/2000 indică faptul că, pe baza nevoilor specifice de plată aferente cheltuielilor FEOGA, secţiunea Garantare, în temeiul Regulamentului (CEE) nr. 1765/92 şi în funcţie de situaţia trezoreriei Comunităţii, statele membre pot fi invitate să anticipeze o doisprezecime sau o fracţiune de doisprezecime din resursele proprii, altele decât resursele proprii tradiţionale, cu una sau două luni. Pentru a legifera această dispoziţie, sunt necesare următoarele modificări:- Regulamentul nr. 1765/92 nu mai este în vigoare din 1999. În prezent, ar trebui să se facă referire la Regulamentul nr. 1782/2003.- De la sfârşitul lui 2006, FEOGA, secţiunea Garantare, a fost înlocuită cu Fondul European de Garantare Agricolă (FEGA) şi ar trebui utilizată noua referinţă.c. Rezerva pentru împrumuturi şi pentru garanţii de împrumuturi, precum şi rezerva pentru ajutoare de urgenţăÎncepând cu bugetul 2007, noul Acord Interinstituţional nu mai prevede o rubrică specifică nici în cazul rezervei pentru împrumuturi şi pentru garanţii de împrumuturi şi nici al rezervei pentru ajutoare de urgenţă. În cadrul bugetului, rezerva pentru ajutoare de urgenţă este tratată ca un provizion, iar creditele de plată corespunzătoare sunt înscrise în buget doar dacă este necesar. Rezerva pentru împrumuturi şi pentru garanţii de împrumuturi a devenit o cheltuială obligatorie în bugetul general.Prin urmare, în ceea ce priveşte veniturile, nu mai este necesar un mecanism specific care să finanţeze cheltuielile cu aceste rezerve, deoarece acestea sunt tratate în acelaşi mod ca şi celelalte cheltuieli, prin solicitările obişnuite de plată lunare. În consecinţă, trimiterile la aceste rezerve de la articolul 10 din Regulamentul nr. 1150/2000 nu mai sunt necesare.d. Gestiunea eficientă a conturilor de resurse propriiÎn vederea realizării unei gestiuni eficiente şi în timp real a conturilor de resurse proprii ale Comisiei, este necesar să se alinieze dispoziţiile articolului 9 alineatul (1a) şi ale articolului 12 alineatul (5) la practicile standard aplicate în sectorul bancar.Prin urmare, se propune ca statele membre sau organismele desemnate de acestea să transmită Comisiei, în ziua în care resursele proprii sunt creditate în contul deschis în numele acesteia, extrasul de cont zilnic în care apar aceste transferuri sau, cel puţin, dovada realizării transferului pentru fiecare tranzacţie de acest tip. De asemenea, se propune ca termenul actual de transmitere a extraselor de cont, ulterior creditării contului, să fie redus cu o zi. În viitor, termenul va fi de două zile lucrătoare.Modificări similare sunt propuse la articolul 12 alineatul (5), care tratează momentul la care statele membre sau organismele desemnate de acestea ar trebui să execute ordinele de plată şi de transfer de numerar. Noul termen propus pentru ordinele de plată este de trei zile lucrătoare (aceasta fiind practica actuală a statelor membre). Statele membre informează Comisia în legătură cu executarea ordinelor de plată în termen de două zile lucrătoare de la datele de valoare stabilite de instrucţiunea acesteia.În plus, propunerea limitează mijloacele de notificare la transmiterea de date în format electronic, având în vederea disponibilitatea echipamentelor informatice şi practica actuală din majoritatea statelor membre.e. Consolidarea articolului 10Modificările menţionate anterior, aduse articolului 10, completează o serie de modificări tehnice introduse deja de Regulamentul nr. 2028/2004. Din raţiuni de claritate şi organizare, se propune ca regulamentul de modificare să includă o versiune completă şi consolidată a articolului respectiv.3. INTRAREA ÎN VIGOAREModificările referitoare la decizia privind resursele proprii 2007 pot intra în vigoare doar în momentul în care decizia a fost adoptată de toate statele, conform cerinţelor constituţionale ale acestora. Prin urmare, regulamentul propus ar trebui să intre în vigoare în aceeaşi zi ca şi decizia privind resursele proprii 2007, având efect retroactiv începând cu 1 ianuarie 2007.2008/0089 (CNS)Propunere deREGULAMENT AL CONSILIULUIde modificare a Regulamentului (CE, Euratom) nr. 1150/2000 al Consiliului privind punerea în aplicare a Deciziei 2000/597/CE, Euratom referitoare la sistemul de resurse proprii ale ComunităţilorCONSILIUL UNIUNII EUROPENE,având în vedere Tratatul de instituire a Comunităţii Europene, în special articolul 279 alineatul (2),având în vedere Tratatul de instituire a Comunităţii Europene a Energiei Atomice, în special articolul 183 al acestuia,având în vedere Decizia 2007/436/CE, Euratom a Consiliului din 7 iunie 2007 privind sistemul de resurse proprii al Comunităţilor europene[3], în special, articolul 8 alineatul (2) al acestuia,având în vedere propunerea Comisiei[4],având în vedere avizul Parlamentului European[5],având în vedere avizul Curţii de Conturi[6],întrucât:(1) Consiliul European de la Bruxelles din 15-16 decembrie 2005 a elaborat o serie de concluzii referitoare la sistemul de resurse proprii ale Comunităţilor, care au condus la adoptarea Deciziei 2007/436/CE, Euratom.(2) Conform articolului 2 alineatul (1) litera (a) din Decizia 2007/436/CE, Euratom, nu există nicio diferenţă între taxe agricole şi taxe vamale.(3) Potrivit paragrafului al doilea de la articolul 2 alineatul (5) din Decizia 2007/436/CE, Euratom, Ţările de Jos şi Suedia beneficiază, în perioada 2007 – 2013, de o reducere brută a contribuţiilor din venitul naţional brut (VNB) propriu, care va fi finanţată de toate statele membre. În caz de modificare ulterioară a VNB-ului reţinut, nu se efectuează nici o revizuire ulterioară a finanţării acestei reduceri brute.(4) Având în vedre că Decizia 2007/436/CE, Euratom face referire la VNB în loc de produsul naţional brut (PNB), este necesar să se alinieze Regulamentul (CE, Euratom) nr. 1150/2000 al Consiliului[7].(5) Sistemul de resurse proprii ale Comunităţilor Europene nu mai prevede contribuţii financiare din PNB, de aceea nu mai este necesar să se facă referire la acestea în Regulamentul (CE, Euratom) nr. 1150/2000.(6) În vederea realizării unei gestiuni eficiente a conturilor de resurse proprii ale Comisiei, ar trebui să se prevadă dispoziţii specifice pentru a alinia transmiterea datelor şi perioadele de raportare în raport cu practica bancară actuală.(7) Începând cu bugetul 2007, Acordul Interinstituţional între Parlamentul European, Consiliu şi Comisie privind disciplina bugetară şi buna gestiune financiară[8] nu mai prevede un mecanism specific de finanţare în ceea ce priveşte rezerva pentru împrumuturi şi pentru garanţii de împrumuturi, precum şi rezerva pentru ajutoare de urgenţă. Rezerva pentru ajutoare de urgenţă este introdusă în buget ca provizion, iar rezerva pentru împrumuturi şi pentru garanţii de împrumuturi este considerată o cheltuială obligatorie a bugetului general.(8) Regulamentul (CE, Euratom) nr. 1150/2000 ar trebui modificat în acest sens.(9) Având în vedere articolul 11 din Decizia 2007/436/CE, Euratom, prezentul regulament ar trebui să intre în vigoare în aceeaşi zi cu respectiva decizie şi ar trebui să producă efecte începând cu 1 ianuarie 2007,ADOPTĂ PREZENTUL REGULAMENT:Articolul 1Regulamentul (CE, Euratom) nr. 1150/2000 se modifică după cum urmează:1.  În titlu, se înlocuieşte textul: „Decizia 2000/597/CE, Euratom referitoare la sistemul resurselor proprii ale Comunităţilor” cu textul: „Decizia 2007/436/CE, Euratom referitoare la sistemul de resurse proprii ale Comunităţilor Europene”;2.  Articolul 1 se înlocuieşte cu următorul text:„Articolul 1Resursele proprii ale Comunităţilor Europene, prevăzute de Decizia 2007/436/CE, Euratom a Consiliului*, denumite în continuare „resurse proprii”, sunt puse la dispoziţia Comisiei şi controlate în condiţiile prevăzute de prezentul regulament, fără a aduce atingere Regulamentului (CEE, Euratom) nr. 1553/89 al Consiliului**, Regulamentului (CEE,Euratom) nr. 1287/2003 al Consiliului*** şi Directivei 89/130/CEE, Euratom a Consiliului****.* JO L 163, 21.6.2007, p. 17.** JO L 155, 7.6.1989, p. 9.*** JO L 181, 19.7.2003, p. 1.**** JO L 49, 21.2.1989, p. 26.”;3.  La articolul 2 alineatul (1), textul: „articolul 2 alineatul (1) literele (a) şi (b) din Decizia 2000/597/CE, Euratom” se înlocuieşte cu textul: „articolul 2 alineatul (1) litera (a) din Decizia 2007/436/CE, Euratom”;4.  La articolul 3, alineatul (2) se înlocuieşte cu următorul text:„Documentele justificative referitoare la procedurile şi bazele statistice prevăzute la articolul 3 din Regulamentul (CE, Euratom) nr. 1287/2003 se păstrează de către statele membre până la 30 septembrie al celui de-al patrulea an următor exerciţiului financiar respectiv”;5.  Articolul 5 se înlocuieşte cu următorul text:„Articolul 5Cota prevăzută la articolul 2 alineatul (1) litera (c) din Decizia 2007/436/CE, Euratom stabilită prin procedura bugetară se calculează ca procent din suma veniturilor naţionale brute (numite „VNB” în continuare) prognozate ale statelor membre, în aşa fel încât să acopere în întregime partea de buget nefinanţată din veniturile menţionate la articolul 2 alineatul (1) literele (a) şi (b) din Decizia 2007/436/CE, Euratom, din contribuţiile financiare la programele complementare de cercetare şi dezvoltare tehnologică, precum şi din alte venituri.Cota se exprimă, în buget, printr-un număr care conţine câte zecimale sunt necesare pentru repartizarea în întregime a resurselor bazate pe VNB între statele membre.”;6.  La articolul 6 alineatul (3), litera (c) se înlocuieşte cu următorul text:„(c) Cu toate acestea, resursele TVA şi resursa complementară se înregistrează în contabilitate, după cum se precizează la litera (a), ţinându-se seama de impactul asupra acestor resurse al corecţiei acordate Regatului Unit şi al reducerii brute acordate Ţării de Jos şi Suediei, astfel:-  în prima zi lucrătoare a fiecărei luni, pentru doisprezecimea menţionată la articolul 10 alineatul (3);-  anual, în ceea ce priveşte soldurile prevăzute la articolul 10 alineatele (4) şi (6), precum şi ajustările prevăzute la articolul 10 alineatele (5) şi (7), cu excepţia ajustărilor speciale prevăzute la articolul 10 alineatul (5) prima liniuţă, care se înregistrează în contabilitate în prima zi lucrătoare a lunii care urmează acordului încheiat între statul membru respectiv şi Comisie.”;-  Articolul 9 alineatul (1a) se înlocuieşte cu următorul text:„(1a) Statele membre sau organismele desemnate de acestea transmit Comisiei, prin mijloace electronice,:(a) în ziua lucrătoare în care resursele proprii sunt creditate în contul Comisiei, un extras de cont sau o dovadă a realizării transferului care să arate că a fost creditat contul respectiv;(b) fără a aduce atingere literei (a), cel târziu în a doua zi lucrătoare după creditarea contului, un extras de cont care să arate că transferul a fost realizat.”;7.  Articolul 10 se înlocuieşte cu următorul text:„Articolul 10(1) După deducerea cheltuielilor de colectare, conform articolului 2 alineatul (3) şi articolului 10 alineatul 3 din Decizia 2007/436/CE, Euratom, înregistrarea resurselor proprii prevăzute la articolul 2 alineatul (1) litera (a) din decizia menţionată trebuie făcută cel târziu în prima zi lucrătoare după data de 19 a celei de a doua luni care urmează lunii în care s-a constatat dreptul, conform articolului 2 din prezentul regulament.Cu toate acestea, în ceea ce priveşte sumele înregistrate în contabilitate separată, conform articolului 6 alineatul (3) litera (b) din prezentul regulament, înscrierea trebuie să intervină cel târziu în prima zi lucrătoare după data de 19 a celei de a doua luni care urmează lunii în care a avut loc recuperarea.(2) Dacă este cazul, statele membre pot fi invitate de către Comisie să anticipeze cu o lună înregistrarea resurselor, altele decât resursele TVA şi resursa complementară, pe baza informaţiilor de care dispun la data de 15 a aceleiaşi luni.Regularizarea fiecărei înregistrări anticipate se efectuează în luna următoare, cu ocazia efectuării înscrierii menţionate la alineatul (1). Ea constă în înregistrarea negativă a unei sume egale cu aceea care a făcut obiectul înregistrării anticipate.(3) Transferul resurselor TVA şi a resursei complementare se efectuează ţinând seama de impactul corecţiei acordate Regatului Unit pentru dezechilibre bugetare şi al reducerii brute acordate Ţărilor de Jos şi Suediei asupra resurselor respective, în prima zi lucrătoare a fiecărei luni, sub forma unei doisprezecimi din sumele înscrise în buget la acest capitol, transformate în monedă naţională la cursul de schimb din ultima zi de cotaţie a anului calendaristic care precede exerciţiul bugetar, astfel cum este publicat în Jurnalul Oficial al Comunităţilor Europene , seria C.Pentru nevoile specifice de plată a cheltuielilor FEGA, în temeiul Regulamentului (CEE) nr. 1782/2003* şi în funcţie de situaţia trezoreriei Comunităţii, statele membre pot fi invitate de Comisie să anticipeze cu una sau două luni din primul trimestru al unui exerciţiu bugetar înregistrarea unei doisprezecimi sau a unei fracţiuni de doisprezecime din sumele prevăzute în buget ca resurse TVA şi/sau resursă complementară, ţinând seama de impactul corecţiei acordate Regatului Unit pentru dezechilibre bugetare şi al reducerii brute acordate Ţărilor de Jos şi Suediei.După acest prim trimestru, înregistrarea lunară solicitată nu poate depăşi a douăsprezecea parte din resursele obţinute din TVA şi din VNB, tot în limita sumelor înscrise la acest capitol în buget.Comisia informează în prealabil statele membre, cel târziu cu două săptămâni înainte de înregistrarea solicitată.În cazul înregistrărilor anticipate, se aplică dispoziţiile referitoare la sumele ce trebuie înregistrate în luna ianuarie a fiecărui exerciţiu, prevăzute la al optulea paragraf, precum şi dispoziţiile aplicabile în situaţia în care bugetul nu este adoptat definitiv înainte de începerea exerciţiului financiar, prevăzute la paragraful al nouălea.Orice modificare a ratei unitare a resurselor TVA, a ratei resursei complementare, a corecţiei acordate Regatului Unit pentru dezechilibre bugetare şi a finanţării ratei respective, prevăzute la articolele 4 şi 5 din Decizia 2007/436/CE, Euratom, precum şi a finanţării reducerii brute acordate Ţărilor de Jos şi Suediei, necesită adoptarea definitivă a unui buget rectificativ şi implică reajustarea doisprezecimilor înregistrate de la începutul exerciţiului financiar.Aceste reajustări se efectuează cu ocazia primei înregistrări după adoptarea definitivă a bugetului rectificativ, în cazul în care aceasta are loc înainte de data de 16 a lunii. În caz contrar, reajustările se efectuează cu ocazia celei de a doua înregistrări după adoptarea definitivă. Prin derogare de la articolul 8 din regulamentul financiar, reajustările respective sunt înregistrate în contabilitate în raport cu exerciţiul financiar al bugetului rectificativ corespunzător.Doisprezecimile aferente lunii ianuarie a fiecărui exerciţiu financiar se calculează pe baza sumelor prevăzute în proiectul de buget menţionat la articolul 272 alineatul (3) din Tratatul CE şi la articolul 177 alineatul (3) din Tratatul CEEA şi convertite în monedă naţională la cursul de schimb din prima zi de cotaţie după data de 15 decembrie din anul calendaristic precedent exerciţiului bugetar; regularizarea acestor sume are loc cu ocazia înregistrărilor referitoare la luna următoare.Atunci când bugetul nu este adoptat definitiv înaintea începerii exerciţiului financiar, statele membre înregistrează în prima zi lucrătoare din fiecare lună, inclusiv în luna ianuarie, o doisprezecime din sumele prevăzute ca resurse TVA şi resursa complementară, înscrise în ultimul buget adoptat definitiv, ţinând seama de impactul corecţiei acordate Regatului Unit pentru dezechilibre bugetare şi al reducerii brute acordate Ţărilor de Jos şi Suediei asupra resurselor respective; regularizarea are loc la prima scadenţă după adoptarea definitivă a bugetului, în cazul în care acesta este adoptat înainte de data de 16 a lunii. În caz contrar, regularizarea se face cu ocazia celei de a doua scadenţe după adoptarea definitivă a bugetului.(4) Pe baza declaraţiei anuale privind baza resurselor TVA prevăzut la articolul 7 alineatul (1) din Regulamentul (CEE, Euratom) nr. 1553/89, fiecare stat este debitat cu suma care rezultă din datele înscrise în declaraţia respectiv, prin aplicarea ratei unitare reţinute pentru exerciţiul precedent, şi creditat cu cele douăsprezece plăţi care au avut loc în cursul exerciţiului financiar respectiv. Cu toate acestea, baza resurselor TVA ale fiecărui stat membru la care se aplică cota menţionată nu poate depăşi procentul din VNB stabilit la articolul 2 alineatul (1) litera (b) din Decizia 2007/436/CE, Euratom, aşa cum se prevede în prima teză de la alineatul (7) din prezentul articol. Comisia stabileşte soldul şi îl comunică statelor membre în timp util pentru ca acestea să îl poată înscrie în contul menţionat la articolul 9 alineatul (1) din prezentul regulament în prima zi lucrătoare din luna decembrie a aceluiaşi an.(5) Eventualele rectificări ale bazei de resurse TVA menţionate la articolul 9 alineatul (1) din Regulamentul (CEE, Euratom) nr. 1553/89 au drept rezultat, pentru fiecare stat membru vizat a cărui bază, care permite aceste rectificări, nu depăşeşte procentajele determinate la articolul 2 alineatul (1) litera (b) şi articolul 10 alineatul (2) din Decizia 2007/436/CE, Euratom, ajustări ale soldului prevăzut la alineatul (4) din acest articol, în următoarele condiţii:-  rectificările menţionate la articolul 9 alineatul (1) primul paragraf din Regulamentul (CEE, Euratom) nr. 1553/89 efectuate până la 31 iulie necesită o ajustare globală care se înscrie în contul menţionat la articolul 9 alineatul (1) din prezentul regulament în prima zi lucrătoare a lunii decembrie a aceluiaşi an. Cu toate acestea, o ajustare specială poate fi înscrisă înainte de data respectivă, dacă statul membru vizat şi Comisia sunt de acord;-  atunci când măsurile adoptate de Comisie în vederea rectificării bazei, aşa cum se prevede la articolul 9 alineatul (1) al doilea paragraf din Regulamentul (CEE, Euratom) nr. 1553/89, dau naştere la o ajustare a înscrierilor în contul menţionat la articolul 9 alineatul (1) din prezentul regulament, acest lucru se face la data stabilită de către Comisie în temeiul măsurilor la care s-a făcut referire.Modificările VNB-ului prevăzute la alineatul (7) din prezentul articol implică, de asemenea, o ajustare a soldului pentru orice stat membru a cărui bază, care permite rectificările respective, este limitată la procentele stabilite la articolul 2 alineatul (1) litera (b) şi la articolul 10 alineatul (2) din Decizia 2007/436/CE, Euratom.Comisia comunică aceste ajustări statelor membre, în timp util, pentru ca acestea să le poată înscrie în contul prevăzut la articolul 9 alineatul (1) în prima zi lucrătoare din luna decembrie a aceluiaşi an.Cu toate acestea, o ajustare specială poate fi înscrisă în orice moment, dacă statul membru şi Comisia sunt de acord.(6) Pe baza valorilor VNB-ului total exprimat în preţurile pieţei şi a componentelor acestuia din anul precedent, furnizate de statele membre în conformitate cu articolul 2 alineatul (2) din Regulamentul (CE, Euratom) nr. 1287/2003, contul fiecărui stat membru este debitat cu o sumă calculată prin aplicarea la VNB a ratei adoptate pentru exerciţiul financiar anterior şi este creditat cu valoarea plăţilor efectuate în cursul exerciţiului financiar anterior. Comisia stabileşte soldul şi îl comunică statelor membre în timp util pentru ca acestea să îl poată înscrie în contul prevăzut la articolul 9 alineatul (1) din prezentul regulament în prima zi lucrătoare din luna decembrie a aceluiaşi an.(7) Eventualele modificări aduse VNB-ului din exerciţiile financiare precedente, în temeiul articolului 2 alineatul (2) din Regulamentul (CE, Euratom) nr. 1287/2003, sub rezerva articolului 5, sunt însoţite, pentru fiecare stat membru vizat, de o ajustare a soldului stabilit în temeiul alineatului (6) al prezentului articol. Ajustarea se stabileşte în condiţiile fixate la alineatul (5) primul paragraf din prezentul articol. Comisia comunică statelor membre aceste ajustări de solduri, pentru ca ele să le poată introduce în conturile prevăzute la articolul 9 alineatul (1) din prezentul regulament în prima zi lucrătoare din luna decembrie a aceluiaşi an. După data de 30 septembrie din cel de al patrulea an care urmează unui exerciţiu financiar dat, eventualele modificări ale VNB-ului nu mai sunt luate în considerare, cu excepţia punctelor notificate înainte de această scadenţă fie de către Comisie, fie de către statul membru.(8) Operaţiunile la care se referă alineatele (4)-(7) reprezintă modificări ale veniturilor ţinând cont de exerciţiul financiar în care au loc.(9) Reducerea brută acordată Ţărilor de Jos şi Suediei este finanţată de toate statele membre. În caz de modificare ulterioară a VNB-ului reţinut, nu se efectuează nici o revizuire ulterioară a finanţării acestei reduceri brute.(10) În conformitate cu articolul 2 alineatul (7) din Decizia 2007/436/CE, Euratom, în sensul aplicării acestei decizii, „VNB” reprezintă VNB-ul anual, la preţurile pieţei, astfel cum este stabilit prin Regulamentul (CE, Euratom) nr. 1287/2003, cu excepţia exerciţiilor financiare anterioare lui 2002, pentru care PNB, la preţurile pieţei, astfel cum este stabilit prin Directiva 89/130/CEE, Euratom, continuă să reprezinte termenul de referinţă pentru calculul resursei complementare.__________________* JO L 270, 21.10.2003, p. 1.”;8.  La articolul 10a se înlocuiesc referirile la „PNB” cu referiri la „VNB”;9.  La articolul 11, alineatul (4) se înlocuieşte cu următorul text:„(4) Pentru plata dobânzii prevăzute la alineatul (1), articolul 9 alineatele (1a) şi (2) se aplică mutatis mutandis .”;10.  Articolul 12 alineatul (5) se modifică după cum urmează:(a) primul paragraf se înlocuieşte cu următorul text:„Statele membre sau organismele desemnate de acestea execută ordinele de plată ale Comisiei conform instrucţiunilor acesteia, în termen de maxim trei zile lucrătoare de la primirea respectivelor ordine.”(b) după al doilea paragraf se introduce următorul paragraf:„Statele membre sau organismele desemnate de acestea transmit Comisiei, prin mijloace electronice, cel târziu în a doua zi lucrătoare după realizarea fiecărei tranzacţii, un extras de cont care să indice transferurile respective.”;11.  În denumirea Titlului VI, textul: „Decizia 2000/597/CE, Euratom” se înlocuieşte cu textul: „Decizia 2007/436/CE, Euratom”;12.  În teza introductivă a articolului 15 textul: „Decizia 2000/597/CE, Euratom” se înlocuieşte cu textul: „Decizia 2007/436/CE, Euratom”;13.  La articolul 16 trimiterea la „articolul 10 alineatele (4)-(8)” se înlocuieşte cu trimiterea la „articolul 10 alineatele (4)-(7)”;14.  Articolul 18 se modifică după cum urmează:(a) la alineatul (1), prima teză se înlocuieşte cu următorul text:„(1) Statele membre întreprind verificări şi cercetări privind constatarea şi punerea la dispoziţie a resurselor proprii prevăzute la articolul 2 alineatul (1) litera (a) din Decizia 2007/436/CE, Euratom.”;(b) alineatul (4) litera (c) se înlocuieşte cu următorul text:„(c) controalelor organizate în temeiul articolului 279 litera (b) din tratatul CE şi articolului 183 litera (b) din tratatul CEEA.”;15.  La articolul 19 se înlocuieşte referirea la „PNB” cu referirea la „VNB”.Articolul 2Prezentul Regulament intră în vigoare în ziua intrării în vigoare a Deciziei 2007/436/CE, Euratom.Regulamentul produce efecte de la 1 ianuarie 2007.Prezentul regulament este obligatoriu în toate elementele sale şi se aplică direct în toate statele membre.Adoptat la Bruxelles, […]Pentru ConsiliuPreşedintele[…]  FIȘĂ FINANCIARĂ LEGISLATIVĂ PENTRU PROPUNERILE CU IMPACT BUGETAR STRICT LIMITAT LA VENITURI1. DENUMIREA PROPUNERII:Regulamentul Consiliului de modificare a Regulamentului (CE, Euratom) nr. 1150/2000 privind punerea în aplicare a Deciziei 2000/597/CE, Euratom referitoare la sistemul de resurse proprii ale Comunităţilor2. LINII BUGETARE:Titlu: Titlurile 1 şi 3Suma înscrisă în buget pentru exerciţiul financiar respectiv: 118 921, 8 milioane €3. IMPACT FINANCIAR( Propunere fără impact financiar( Propunere fără impact financiar asupra cheltuielilor, dar cu impact financiar asupra veniturilor – efectul este următorul:((milioane € cu o zecimală)Linie bugetară | Venituri[9] | Perioadă de 12 luni începând cu zz/ll/aaaa | [Anul n] |Articol … | Impact asupra resurselor proprii |Articol … | Impact asupra resurselor proprii |Situaţia după acţiune |[n+1] | [n+2] | [n+3] | [n+4] | [n+5] |Articol … |Articol … |4. MĂSURI ANTIFRAUDĂNu trebuie luate măsuri.5. ALTE OBSERVAȚII[…][pic][pic][pic][pic][pic][pic][pic][pic][pic][1] JO L 163, 21.6.2007, p. 17.[2] JO L 352, 27.11.2004, p. 1.[3] JO L 163, 23.6.2007, p. 17.[4] JO C […], […], p. […].[5] JO C […], […], p. […].[6] JO C […], […], p. […].[7] JO L 130, 31.5.2000, p. 1. Regulament modificat prin Regulamentul (CE, Euratom) nr. 2028/2004 (JO L 352, 27.11.2004, p. 1).[8] JO C 139, 14.6.2006, p. 1.[9] În ceea ce priveşte resursele proprii tradiţionale (taxe agricole, cotizaţii pentru zahăr, taxe vamale), sumele indicate trebuie să fie sume nete, şi anume sume brute după deducerea a 25% din costurile de colectare.